CELEX: 62004CO0291
Language: sl
Date: 2006-05-02 00:00:00
Title: Sklep Sodišča (četrti senat) z dne 2. maja 2006. # Kazenski postopek proti Henri Léon Schmitz. # Predlog za sprejetje predhodne odločbe: Tribunal de police de Neufchâteau - Belgija. # Člen 104(3), prvi pododstavek, Poslovnika - Prosto gibanje oseb in storitev - Delavci - Motorno vozilo - Dajanje na razpolago delavcu s strani delodajalca - V tujini registrirano vozilo - Delodajalec s sedežem v drugi državi članici. # Zadeva C-291/04.

Sklep Sodišča (četrti senat) z dne 2. maja 2006 – Schmitz
      (Zadeva C-291/04)
      „Člen 104(3), prvi pododstavek, Poslovnika – Prosto gibanje oseb in storitev – Delavci – Motorno vozilo – Delodajalčevo dajanje na razpolago delavcu – V tujini registrirano vozilo – Delodajalec s sedežem v drugi državi članici“
      Prosto gibanje oseb – Pravica do ustanavljanja – Omejitve (člen 43 ES) (Glej točke od 15 do 20 in izrek.)
      Predmet
      
         
               Predlog za sprejetje predhodne odločbe – Tribunal de police de Neufchâteau – Razlaga členov 10, 39, 43 in 49 ES – Nacionalni
                  ukrepi, s katerimi se naloži, da se avtomobil, zato da ga uporablja rezident, registrira v zadevni državi članici, čeprav
                  mu ga je dal na razpolago njegov delodajalec s sedežem v drugi državi članici – Delavec, ki ima sklenjeno pogodbo o zaposlitvi
                  s svojim delodajalcem in ki poleg tega opravlja funkcijo delničarja, člana uprave, prokurista ali drugo podobno funkcijo.
               
            Izrek
      Člen 43 ES nasprotuje temu, da nacionalna ureditev prve države članice, kot je ta v zadevi v glavni stvari, naloži samozaposlenemu
         delavcu, ki dejansko biva v tej državi članici, da mora tu registrirati vozilo družbe delodajalca s sedežem v drugi državi
         članici, če službeno vozilo ni namenjeno stalni uporabi predvsem v prvi državi članici niti se tako ne uporablja.